CELEX: C2004/179/09
Language: sk
Date: 2004-07-10 00:00:00
Title: Vec C-199/04: Žaloba podaná dňa 4. mája 2004 Komisiou Európskych spoločenstiev proti Spojenému kráľovstvu

10.7.2004   
            
            
               SK
            
            
               Úradný vestník Európskej únie
            
            
               C 179/4
            
         Žaloba podaná dňa 4. mája 2004 Komisiou Európskych spoločenstiev proti Spojenému kráľovstvu
   (Vec C-199/04)
   (2004/C 179/09)
   Komisia Európskych spoločenstiev, zastúpená Claire-Francoise Durand a Florence Simonetti, splnomocnenými zástupcami, za právnej pomoci Anneli Howard, Barrister, ktoré si zvolili adresu na doručovanie v Luxemburgu, podala dňa 4. mája 2004 na Súdny dvor Európskych spoločenstiev žalobu proti Spojenému kráľovstvu.
   Komisia navrhuje, aby Súdny dvor:
   
               1.
            
            
               vyslovil, že Spojené kráľovstvo Veľkej Británie a Severného Írska neprijalo všetky potrebné opatrenia nevyhnutné pre zabezpečenie úplného a správneho prebratia článkov 2, 3, 4, 5, 6, 8 a 9 smernice Rady č. 85/337/EHS zo dňa 27. júna 1985, o posudzovaní vplyvov určitých verejných a súkromných projektov na životné prostredie (1), v znení smernice Rady č. 97/11/ES zo dňa 3. marca 1997 (2).
            
         
               2.
            
            
               zaviazal Komisiu nahradiť trovy konania.
            
         Žalobné dôvody a hlavné argumenty
   Je nepochybné, že Spojené kráľovstvo prijalo potrebnú právnu úpravu, ktorou prebralo smernicu č. 85/337 rovnako ako zmeny prijaté smernicou 97/11. Táto žaloba sa však týka spôsobu, akým štátne orgány Spojeného kráľovstva interpretujú a uplatňujú príslušné ustanovenia a ktorý, podľa tvrdenia Komisie, nezabezpečuje správne a úplné prebratie smernice do vnútroštátneho právneho poriadku, či už v jej nezmenenom alebo zmenenom znení.
   V žalobe Komisia poukazuje na dve hlavné porušenia, menovite:
   
               a)
            
            
               na používanie britskými štátnymi orgánmi vnútroštátneho kritéria „hmotnej zmeny používania“ vo vzťahu k povoleniu podanej žiadosti, spolu s úzkym výkladom pojmu „projekt“, ktoré má za následok vylúčenie určitých projektov a zmeny existujúcich projektov z pôsobnosti oprávneného uplatnenia smernice s dôsledkom, že konania o posudzovaní vplyvov na životné prostredie sa na takéto projekty nevzťahujú, a
            
         
               b)
            
            
               na skutočnosť, že vláda Spojeného kráľovstva primeraným spôsobom, ktorý by zabezpečil súlad so všetkými povinnosťami ustanovenými v článkoch 3 a 8 smernice, nezjednotila kontrolu povoľovania a kontrolu znečisťovania životného prostredia.
            
         
      (1)  Ú. v. ES L 175, 5.7.1985, s. 40.
   
      (2)  Ú. v. ES L 73, 14.3.1997, s. 5.